CELEX: C2004/217/23
Language: et
Date: 2004-08-28 00:00:00
Title: Kohtuasi C-248/04: Eelotsusetaotlus, mille esitas College van Beroep voor het bedrijfsleven 9. juuni 2004. aasta otsusega kohtuasjas Koninklijke Coöperatie Cosun U.A. v. Minister van Landbouw, Natuur en Voedselkwaliteit

28.8.2004   
            
            
               ET
            
            
               Euroopa Liidu Teataja
            
            
               C 217/12
            
         Eelotsusetaotlus, mille esitas College van Beroep voor het bedrijfsleven 9. juuni 2004. aasta otsusega kohtuasjas Koninklijke Coöperatie Cosun U.A. v. Minister van Landbouw, Natuur en Voedselkwaliteit
   (Kohtuasi C-248/04)
   (2004/C 217/23)
   Euroopa Ühenduste Kohus on saanud College van Beroep voor het bedrijfsleven'i eelotsusetaotluse 9. juuni 2004. aasta otsusega kohtuasjas Koninklijke Coöperatie Cosun U.A. v. Minister van Landbouw, Natuur en Voedselkwaliteit, mis saabus kohtukantseleisse 11. juunil 2004.
   College van Beroep voor het bedrijfsleven küsib Euroopa Kohtult eelotsust järgmistes küsimustes:
   
               1)
            
            
               Juhul, kui C-suhkru maksustamisele ei kohaldu tollimaksuvabastuse sätestanud määruse (EMÜ) nr 1430/79 (1) artiklit 13 asendav ühenduse tolliseadustiku artikkel 239, nii nagu ka kõnealuses kohtuasjas, kas siis nõukogu 30. juuni 1981. aasta määrus (EMÜ) nr 1785/81 (2) suhkrusektori turgude ühise korralduse kohta ja komisjoni 14. septembri 1981. aasta määrus (EMÜ) nr 2670/81, (3) milles sätestatakse üksikasjalikud rakenduseeskirjad kvooti ületava suhkrutoodangu kohta, on täielikult või osaliselt kehtetud, arvestades seda, et puudub võimalus võrdsusest tulenevatel alustel C-suhkru pealt tasutavaid tollimakse tagasi maksta või vähendada?
            
         
               2)
            
            
               Kui vastus esimesele küsimusele on jaatav, siis kas õiguslik kohustus tasuda C-suhkru pealt tollimakse kaob või võib juhul, kui maksukohustuslasele ei saa ette heita pettust ega hooletust, mis võinuks aidata kaasa sellele, et eksportkaup on jäänud riigist välja viimata, ning muudatuste ja rikkumiste uurimiseks algatatud siseriikliku juurdluse huvides pole maksukohustuslast juurdlusest teavitatud, vastava liikmesriigi pädev organ ja/või komisjon vastavalt määruse (EMÜ) nr 2670/81 artiklile 3 otsustada mitte kohaldada C-suhkrule tollimaksu?
            
         
      (1)  EÜT L 175, 2.07.1979, lk 1
   
   
      (2)  EÜT L 177, 14.09.1981, lk 4
   
   
      (3)  EÜT L 262, 14.09.1981, lk 14